Wikipedia:Panguruih
Panguruih Wikipedia dalam arati nan laweh adolah maliputi jabatan sabagai pengurus itu sendiri, kamudian jabatan sabagai birokrat, pamareso, jo pengawas (dek sebab birokrat, pamareso jo pengawas haruslah barasa dari jajaran panguruih). Sadang manurut pengertian panguruih (bahaso Inggirih: administrators) dalam arati nan sampik, nan hanyo meliputi jabatan sabagai panguruih itu sendiri, atau operator sistem (opsis), adolah pangguno Wikipedia nan mandapek hak ateh fitur-fitur teknis tatantu dek komunitas Wikipedia dalam rangko pamaliharoan Wikipedia.
Tugas-tugas[suntiang sumber]
Fitur-fitur tu antaro lain adolah hak untuak maapuih artikel, malinduangkan suatu laman jo mamblokir pangguno, bahkan untuak mambatalan tindakan-tindakan ko. Saurang panguruih harus manghormati dan mangenal kebijakan-kebijakan Wikipedia dek sebab mereka adolah anggota nan dikenal dan alah dipicayo dalam komunitas ko. Panguruih adolah para pangguno nan malaksanakan tugas jo tangguangjawek tambahan sacarao sukarela, dalam artian panguruih dalam komunitas Wikipedia ko bukan karyawan nan dibayia sabagai pagawai di Wikimedia Foundation. Paralu juo diketahui Yayasan Wikimedia atau Wikimedia Foundation adolah sabuah yayasan nan babantuak organisasi nirlaba nan batujuan sosial, atau nan indak mancari kauntuangan barupo materi (pitih). Yayasan Wikimedia ko dibantuak di bawah undang-undang nagaro bagian Florida, Amerika Sarikat.
Pado awa mulo Wikipedia badiri, samonyo pangguno nan ado bafungsi sabagai panguruih, dan pado dasanyo mareka masiah bafungsi damikian. Satiok pangguno dapek batindak sabagaimano panguruih, sungguahpun mareka indak dibari fungsi-fungsi tambahan sabagai panguruih. Sajak awa, lah ditagehan bahaso para panguruih indaklah sabuah kalompok tasandiri nan babeda jo komunitas, tapi panguruih adolah bagian dari komunitas nan samo saroman pangguno lainnyo. Walaupun damikian, panguruih punyo alaik-alaik tambahan nan mungkin dapek babahayo jikok disarahan baitu sajo ka rami urang.
Komunitas dapek mamintak panguruih untuak malakuan tugeh pamaliaroan tatantu nan mamaraluan akses nan anyo dimiliaki panguruih. Di antaronyo adolah mamparatian artikel-artikel nan diagiah tag untuak diapuih atau dikambangan, mangarahan mupakaik (konsensus) di antaro para panyuntiang untuak topik-topik kusuih, mangawasi vandalisme, jo mamanuahi babagai pamintaan lainnyo nan mamaraluan akses panguruih. Dek karano panguruih diarokan marupoan pangguno nan bapangalaman di komunitas, pamintaan bantuan dari para pangguno acok bana adolah pamintaan nasiaik/pitunjuak jo informasi. Sacara umum, para panguruih aruih batindak netral saat diminta nasiaik jo informasi ko, dan indak talibaik lansuang dalam pasoalan-pasoalan nan sadang dikaji.
Daftar[suntiang sumber]
Wikipedia bahaso Minangkabau kini ko lah punyo 6 urang panguruih.
min_Latn min_Latn min_Latn min_Latn min_Latn min_Latn min_Latn min_Latn